Nordjyllands Beredskab måtte mandag aften haste ud til noget af en opgave. Der var nemlig gået brand i en gårdejendom på Vangen i Vrå. Branden var opstået i en lade. Det var beboerne selv, der ringede efter hjælp, da de opdagede røg og senere flammer. Det fortæller vagtchef ved Nordjyllands Politi, Morten Axelsen. Tre længer brændte helt ned, og taget styrtede sammen. Dog spredte branden sig ikke til stuehuset. Flere stationer kaldt ud til opgaven Efterslukningen fortsatte langt ud på natten, og køretøjer fra stationerne i henholdsvis Løkken, Brønderslev og Hjørring hjalp til med slukningsarbejdet. Ingen personer er kommet til skade i den voldsomme brand. Brandårsagen er stadigvæk ukendt. Morten Axelsen oplyser, at politiet senere hen skal op på gården for at undersøge, hvorfor branden startede.

Referat:
Størstedelen af ejendommen er udbrændt.